Satversmes komentāri
Satversmes zinātniskie komentāri ir pētījums, kurā tiesībzinātnieki un praktiķi izskaidroja lakoniskos Latvijas Republikas Satversmes pantus, aplūkojot to vēsturisko izcelsmi, mūsdienu izpratni un pielietojumu. Pētījums ir kolektīvs tiesībzinātnieku, vadošo valststiesību ekspertu un lietpratēju kopdarbs, kas lasāms valsts akciju sabiedrības ’’Latvijas Vēstnesis’’ izdevumu sērijā. Kopš 2011. gada tika izdotas kopumā sešas monogrāfijas (2011., 2013., 2014., 2017., 2019. un 2020.), kurās tika publicēti Satversmes ievada, I nodaļas ’’Vispārējie noteikumi’’, II nodaļas ’’Saeima’’, III nodaļas ’’Valsts prezidents’’, IV nodaļas ’’Ministru kabinets’’, V nodaļas "Likumdošana", VI nodaļas ’’Tiesa’’, VII nodaļas ’’Valsts kontrole’’ un VIII nodaļas ’’Cilvēka pamattiesības’’ komentāri.